rejauldu/bengali-wikipedia huggingface dataset:
গুলাম আহমেদ (, ; জন্ম: ৪ জুলাই, ১৯২২ - মৃত্যু: ২৮ অক্টোবর, ১৯৯৮) ব্রিটিশ ভারতের হায়দ্রাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য হিসেবে অফ স্পিন বোলিং করতেন। এছাড়াও, টেস্ট ক্রিকেটে ভারত দলকে নেতৃত্ব দিয়েছেন তিনি। ক্রিকেট থেকে অবসর নেয়ার পর অনেকগুলো বছর বিসিসিআইয়ে সচিবের দায়িত্ব পালন করেন ও ৫ বছরের জন্য পাকিস্তানে বসবাস করেন।Wisden 1999, p. 1478.   ঘরোয়া ক্রিকেট  ১৯৩৯-৪০ থেকে ১৯৫৮-৫৯ মৌসুম পর্যন্ত হায়দ্রাবাদের পক্ষে প্রথম-শ্রেণীর ক্রিকেটে অংশগ্রহণ করেন। ১৯৪৭-৪৮ মৌসুমে রঞ্জি ট্রফিতে মাদ্রাজের বিপক্ষে প্রথম-শ্রেণীর ক্রিকেটে সেরা বোলিং করেন। উভয় ইনিংসে যথাক্রমে ৫/২৮ ও ৯/৫৩ পান। ১৯৫০-৫১ মৌসুমে হোলকার হায়দ্রাবাদের বিপক্ষে ৭৫৭ রান করলেও তার বোলিং ছিল ৯২.৩-২১-২৪৫-৪।   খেলোয়াড়ী জীবন  ১৯৪৮-৪৯ থেকে ১৯৫৮-৫৯ মৌসুম পর্যন্ত সমগ্র খেলোয়াড়ী জীবনে ভারতের পক্ষে ২২ টেস্টে অংশ নিয়েছিলেন তিনি। ৩১ ডিসেম্বর, ১৯৪৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে মন্টু ব্যানার্জী’র সাথে একযোগে টেস্ট ক্রিকেটে অভিষেক ঘটে তার।  ১৯৫২ সালে ইংল্যান্ড ও ১৯৫৪-৫৫ মৌসুমে পাকিস্তান সফরে যান। ১৯৫৫-৫৬ মৌসুমে নিউজিল্যান্ডের বিপক্ষে এক টেস্টে দলের নেতৃত্বে ছিলেন। ঐ টেস্টটি ড্রয়ে পরিণত হয়। ১৯৫৮-৫৯ মৌসুমে ওয়েস্ট ইন্ডিজের বিপক্ষে দুই টেস্টে অধিনায়কের দায়িত্ব পালন করেন। উভয় টেস্টেই তার দল পরাজিত হয়।  ১৯৫২ সালে ইংল্যান্ড সফরে দলের শীর্ষ বোলার ছিলেন। প্রথম-শ্রেণীর খেলাগুলোয় ২১.৯২ গড়ে ৮০ উইকেট এবং চার টেস্টে ২৪.৭৩ গড়ে ১৫ উইকেট পান। এ প্রসঙ্গে উইজডেন মন্তব্য করে যে, ‘বিশ্ব ক্রিকেট অঙ্গনে সর্বোচ্চ পর্যায়ে থাকা স্বত্ত্বেও অন্যদিকে তাঁর দারুণ ব্যর্থতা ছিল।’Wisden 1953, p. 215. প্রথম টেস্টের প্রথম ইনিংসে ৬৩ ওভার বোলিং করে ৫/১০০ পান। অক্সফোর্ড বিশ্ববিদ্যালয়ের বিপক্ষে ৮/৮৪ ও ৫/৬৬ পেয়েছিলেন।  ১৯৫২-৫৩ মৌসুমে পাকিস্তানের বিপক্ষে উদ্বোধনী টেস্টে তিনি পাঁচ উইকেট পান। এছাড়াও, ১১ নম্বরে ব্যাটিংয়ে নেমে ৫০ তোলেন। তন্মধ্যে, দশম উইকেটে হিমু অধিকারী’র সাথে জুটি গড়ে ১০৯ রান তোলেন।India v Pakistan, Delhi 1952-53 ১৯৫৬-৫৭ মৌসুমে কলকাতায় অস্ট্রেলিয়ার বিপক্ষে অনুষ্ঠিত তৃতীয় টেস্টে ৭/৪৯ ও ৩/৮১ পান যা ইনিংসে তার সেরা বোলিং ও খেলায় সেরা বোলিং পরিসংখ্যান।India v Australia, Calcutta 1956-57  thumb|right|300px|১৯৫২ সালের সংগৃহীত স্থিরচিত্রে গুলাম আহমেদ  ব্যক্তিগত জীবন  ১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরে ভারত দলের ম্যানেজার ছিলেন তিনি।Wisden 1969, p. 838.  পাকিস্তানের সাবেক অধিনায়ক আসিফ ইকবাল তার ভাতিজা এবং ভারতীয় টেনিস তারকা সানিয়া মির্জা সম্পর্কে তার আত্মীয়।Sania and the great cricket connection ২৮ অক্টোবর, ১৯৯৮ তারিখে অন্ধ্রপ্রদেশের হায়দ্রাবাদে ৭৬ বছর বয়সে গুলাম আহমেদের দেহাবসান ঘটে।   তথ্যসূত্র    আরও দেখুন   সানিয়া মির্জা  আসিফ ইকবাল  ফিরোজ শাহ কোটলা মাঠ  আন্তর্জাতিক ক্রিকেটে অংশগ্রহণকারী পরিবারের তালিকা  আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা   বহিঃসংযোগ       বিষয়শ্রেণী:১৯২২-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ভারতীয় ক্রিকেটার বিষয়শ্রেণী:ভারতীয় ক্রিকেট প্রশাসক বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের টেস্ট ক্রিকেট অধিনায়ক বিষয়শ্রেণী:হায়দ্রাবাদের ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:মুসলিমের ক্রিকেটার বিষয়শ্রেণী:হায়দ্রাবাদ থেকে আগত ক্রিকেটার
সংযুক্ত আরব আমিরাত অনূর্ধ্ব-১৯ ক্রিকেট দলটি অনূর্ধ্ব-১৯ আন্তর্জাতিক ক্রিকেটে সংযুক্ত আরব আমিরাতের দেশের প্রতিনিধিত্ব করে। ১৯৮৯ সালে তারা আন্তর্জাতিক ক্রিকেট কাউন্সিলের (আইসিসি) অনুযোগী সদস্য এবং পরের বছর সহযোগী সদস্যপদ লাভ করে।A Timeline of UAE cricket  at CricketEurope  সংযুক্ত আরব আমিরাত ২০১৪ সালে আইসিসির অনূর্ধ্ব-১৯ ক্রিকেট বিশ্বকাপের আসর আয়োজনের মধ্য দিয়ে প্রথমবারের মতো আইসিসি অনূর্ধ্ব-১৯ বিশ্বকাপ খেলে, যা সংযুক্ত আরব আমিরাত প্রথমবারের মতো কোন ক্রিকেট টুর্নামেন্ট আয়োজন করেছিল।Paul Radley (5 August 2015). "UAE Under-19 cricketers for tour of Malaysia selected" – The National. Retrieved 21 August 2015.  এপ্রিল ২০১৯ এ, এশিয়া বিভাগ ১ প্রতিযোগিতায় জিতে দলটি দ্বিতীয়বারের মতো ২০২০ আইসিসি অনূর্ধ্ব-১৯ ক্রিকেট বিশ্বকাপে খেলার যোগ্যতা অর্জন করে।  অনূর্ধ্ব-১৯ ক্রিকেট বিশ্বকাপ রেকর্ড সংযুক্ত আরব আমিরাত অনূর্ধ্ব-১৯ ক্রিকেট দলের রেকর্ড বছর ফলাফল ড্র  1988 Did not enter  1998 Did not qualify  2000  2002  2004  2006  2008  2010  2012  2014 First round 12th 16 6 1 5 0 0  2016 Did not qualify 2018  2020 First round 14th 16 6 2 4 0 0  2022 First Round 9th 16 6 4 2 0 0  2024 Did not qualifyTotal1871100   তথ্যসূত্র   বিষয়শ্রেণী:আন্তর্জাতিক ক্রিকেটে সংযুক্ত আরব আমিরাত বিষয়শ্রেণী:অনূর্ধ্ব-১৯ ক্রিকেট দল
গাইবান্ধা সরকারি বালিকা উচ্চ বিদ্যালয় হচ্ছে বাংলাদেশের গাইবান্ধা জেলার গাইবান্ধা পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯১৬ সালে।   ইতিহাস  ১৯১৬ সালে গাইবান্ধা জেলার মেয়েদের শিক্ষার মান বৃদ্ধির উদ্দেশ্যে একটি মিডল স্কুল (এম. ই.) প্রতিষ্ঠার মাধ্যমে বিদ্যালয়টির যাত্রা শুরু হয়। ১৯৪২ সালে বিদ্যালয়টি কলকাতা বিশ্ববিদ্যালয়ের অধিভুক্ত হয়ে ম্যাট্রিকুলেশন পরীক্ষায় অংশ নেয়। ১৯৭০ সালে জাতীয়করণ করা হলে বিদ্যালয়ের নাম পরিবর্তন করে গাইবান্ধা সরকারি বালিকা উচ্চ বিদ্যালয় রাখা হয়।   শিক্ষা কার্যক্রম  বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।   ইউনিফর্ম   নীল কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ    সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ২৩৩ ২৩৩ ১০০ ২০২০ এসএসসি ২২৯ ২২৭ ৯৯.১৩ ২০২১ এসএসসি ২৩৮ ২৩৫ ৯৮.৭৪   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।    গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।    খেলাধুলা ও বিভিন্ন সাংস্কৃতিক কর্মকাণ্ড  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।    সহশিক্ষা কার্যক্রম   এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন   আইসিটি ক্লাব   বিজ্ঞান ক্লাব  বিতর্ক ক্লাব   অন্যান্য কার্যক্রম   বিশ্বসাহিত্য কেন্দ্র কর্তৃক পরিচালিত বইপড়া কর্মসূচি   গার্লস্ গাইড  স্কাউট  রেড ক্রিসেন্ট    আরো দেখুন   গাইবান্ধা সদর উপজেলা  গাইবান্ধা জেলা  গাইবান্ধা জেলার শিক্ষা প্রতিষ্ঠানের তালিকা    তথ্যসূত্র      বিষয়শ্রেণী:১৯১৬-এ ব্রিটিশ ভারতে প্রতিষ্ঠিত বিষয়শ্রেণী:১৯১৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের বালিকা বিদ্যালয় বিষয়শ্রেণী:গাইবান্ধা জেলার বিদ্যালয়
সুভা হল রবীন্দ্রনাথ ঠাকুরের লেখা একটি বাংলা মর্মস্পর্শী ছোটগল্প যা প্রেম, যোগাযোগ এবং সামাজিক প্রত্যাশার বিষয়বস্তু অন্বেষণ করে।   মূল বিষয়  গল্পটি সুভাষিণী নামে একটি তরুণীকে ঘিরে আবর্তিত হয়, যাকে আদর করে সুভা বলা হয়, যে বোবা। কথা বলতে না পারা সত্ত্বেও, সুভা গভীরভাবে অভিব্যক্তিপূর্ণ এবং প্রকৃতি এবং প্রাণীদের সাথে তার সম্পর্কের মধ্যে সান্ত্বনা খুঁজে পায়।  সুভার বাবা-মা তার ভবিষ্যত নিয়ে চিন্তিত, বিশেষ করে তার বিয়ে নিয়ে। প্রকৃতি এবং প্রাণীদের সাথে সুভার বন্ধন একটি কেন্দ্রীয় বিষয়, কারণ তারা তাকে সাহচর্য এবং বোঝার অনুভূতি প্রদান করে যা সে মানুষের কাছ থেকে পায় না।  সুভাষিণী যে বোবা সে কথা জানার পরও প্রতাপ তাকে বিয়ে করার জন্য ইচ্ছা প্রকাশ করে। কিন্তু প্রতাপের অহংকারী বাবা তা মেনে নেয়নি। যাইহোক, এক্ষেত্রে প্রেমিক পুরুষের প্রাপ্তি একটি উজ্জ্বল বিষয় রূপে পরিগণিত হয়।  অবশেষে, সুভার বাবা-মা তার নিঃশব্দতা (বোবা) সম্পর্কে অজ্ঞাত একজন ব্যক্তির সাথে তার বিবাহের ব্যবস্থা করে। গল্পটি একটি দুঃখময় পরিস্থিতিতে শেষ হয়, সামাজিক চাপের করুণ পরিণতি এবং যারা ভিন্ন তাদের জন্য বোঝার এবং সহানুভূতির অভাবকে তুলে ধরে।  "সুভা" হল তাদের নীরব যন্ত্রণার প্রতিফলন যারা সামাজিক নিয়ম মেনে চলতে পারে না এবং এটি ঐতিহ্যগত সমাজে ব্যক্তি বিশেষ করে নারীদের উপর স্থাপিত কঠোর প্রত্যাশার সমালোচনা করে।   চলচ্চিত্র নির্মাণ ও নাটক   বাংলাদেশে প্রথমবার সুবর্ণা মুস্তাফা আর পরেরবার ঐন্দ্রিলা আহমেদ অভিনীত দুটি নাটক "সুভা"-র উপর ভিত্তি করে। (২০০৫ এর "সুভা" চলচ্চিত্রের পূর্বে)  সুভা, পরিচালনা করেন চাষী নজরুল ইসলাম (২০০৫)।   আরও দেখুন   গল্পগুচ্ছ   তথ্যসূত্র   বিষয়শ্রেণী: রবীন্দ্রনাথ ঠাকুর বিষয়শ্রেণী:রবীন্দ্রনাথ ঠাকুরের রচনাবলী বিষয়শ্রেণী:ভারতীয় ছোটগল্প বিষয়শ্রেণী:রবীন্দ্রনাথ ঠাকুরের ছোটগল্প
লেবার লিভ হল যুক্তরাজ্যের একটি ইউরোসেপ্টিক প্রচারণা গোষ্ঠী। দলটি অনানুষ্ঠানিকভাবে লেবার পার্টির সাথে যুক্ত, এবং জুন ২০১৬ ইইউ গণভোটে ইউরোপীয় ইউনিয়ন থেকে প্রত্যাহারের জন্য যুক্তরাজ্যের পক্ষে ভোট দেওয়ার জন্য প্রচারণা চালায়। গ্রুপটির নেতৃত্বে ছিলেন ইউরোসেপ্টিক লেবার এমপিরা: গ্রাহাম স্ট্রিংগার, কেলভিন হপকিন্স এবং রজার গডসিফ।   তথ্যসূত্র   বিষয়শ্রেণী:২০১৫-এ প্রতিষ্ঠিত সংগঠন বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
তারা চাঁদ (১৭ জুন ১৮৮৮ - ১৪ অক্টোবর ১৯৭৩) ছিলেন ভারতীয় প্রত্নতাত্ত্বিক এবং ইতিহাসবিদ। ভারতের প্রাচীন ইতিহাস ও সংস্কৃতি বিশেষজ্ঞ তিনি এলাহাবাদ বিশ্ববিদ্যালয়ের অধ্যাপক ছিলেন। ১৯৪০-এর দশকে উপাচার্যের দায়িত্ব পালন করেন।    জীবনী  তারা চাঁদের জন্ম ১৮৮৮ খ্রিস্টাব্দের ১৭ জুন ব্রিটিশ ভারতের অধুনা  পাকিস্তানের শিয়ালকোটে। তার পিতা ছিলেন মুন্সী কৃপা নারায়ণ। উচ্চ শিক্ষার্থে তিনি ইংল্যান্ড যান। দ্য কুইন্স কলেজ, অক্সফোর্ড হতে ১৯২২ খ্রিস্টাব্দে ভারতীয় সংস্কৃতিতে ইসলামের প্রভাব বিষয়ে গবেষণা করে ডি. ফিল ডিগ্রি অর্জন করেন।   দেশে ফিরে তারাচাঁদ প্রথমে  এলাহাবাদ বিশ্ববিদ্যালয়ে রাষ্ট্রবিজ্ঞানের অধ্যাপক হিসাবে যোগ দেন। ১৯৪৫ -৪৭ খ্রিস্টাব্দে তিনি রাষ্ট্রবিজ্ঞান বিভাগের প্রধান হন। ১৯৪৭-৪৯ খ্রিস্টাব্দ সময়ে তিনি উপাচার্যের দায়িত্বে ছিলেন এবং এই সময়েই তিনি ভারত সরকারের শিক্ষা উপদেষ্টা পদে অধিষ্ঠিত হন। ১৯৫১ খ্রিস্টাব্দে তিনি তেহেরানে ভারতের রাষ্ট্রদূত নিযুক্ত হন এবং ১৯৫৭ খ্রিস্টাব্দে তার স্থলাভিষিক্ত হন বদরুদ্দিন তৈয়বজি (কূটনীতিক)। ১৯৫৭ খ্রিস্টাব্দের ২২ আগস্ট তারাচাঁদ রাজ্যসভার সাংসদ মনোনীত হন এবং ১৯৬৮ খ্রিস্টাব্দের ২ এপ্রিল পর্যন্ত ওই পদে ছিলেন।   রচিত গ্রন্থসমূহ             স্বীকৃতি    এলাহাবাদ বিশ্ববিদ্যালয় চাঁদের স্মৃতিতে ডক্টর তারা চাঁদ ছাত্রাবাস স্থাপন করে।    বিশ্ববিদ্যালয় অ্যালামনাই অ্যাসোসিয়েশন তার নামে একটি বার্ষিক বৃত্তি প্রদান করে।    ইতিহাসের জন্য তারাচাঁদ স্বর্ণপদক তাঁর নামে দেওয়া হয়। ১৯৭৩ খ্রিস্টাব্দে অনুষ্ঠিত সেন্ট্রাল বোর্ড অফ সেকেন্ডারি এডুকেশনের সর্বভারতীয় উচ্চ মাধ্যমিক পরীক্ষায় ইতিহাসে সর্বোচ্চ নম্বর পাওয়ার জন্য চন্দ্ররেখা মন্ত্রীকে 'তারাচাঁদ স্বর্ণপদক' প্রদান করা হয়।   তথ্যসূত্র   বিষয়শ্রেণী:উত্তরপ্রদেশের রাজনীতিবিদ বিষয়শ্রেণী:উত্তরপ্রদেশের পণ্ডিত বিষয়শ্রেণী:এলাহাবাদ বিশ্ববিদ্যালয়ের শিক্ষক বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:সাহিত্য ও শিক্ষায় পদ্মবিভূষণ প্রাপক বিষয়শ্রেণী:রাজ্যসভার মনোনীত সদস্য বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় শিক্ষায়তনিক প্রশাসক বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
সরশুনা কলেজ বা Sarsuna College পশ্চিমবঙ্গের একটি কলেজ। এই শিক্ষাপ্রতিষ্ঠানটিতে স্নাতক ও স্নাতকোত্তর পর্যায়ে পড়ানো হয়। কলকাতা বিশ্ববিদ্যালয়ের  অধীনে সরশুনা কলেজ একটি নবতম উচ্চশিক্ষা প্রতিষ্ঠান। সরসুনা উচ্চবিদ্যালয় (সরসুনা হাইস্কুল) ভবনে কলেজের পঠনপাঠনের সুচনা হয়। এর ভিত্তিমূলে কোনও অর্থবান ব্যক্তি-প্রতিষ্ঠান, কোনও বিশেষ সম্পত্তিদাতার বিশেষ অনুগ্রহ ছিল না। এই সম্ভ্রান্ত উজ্জ্বল চতুঃস্তল ইমারত ও প্রায় দুই হাজারেরও অধিক ছাত্রসম্মিলনী গঠনেরস্বপ্ন ও তার বাস্তবায়নের উৎসমূলে আছে কয়েকজন বিশিষ্ট মানুষের অপরিসীম দায়বদ্ধতা, প্রাণনাশক্তি, দৃঢ় সঙ্কল্প এবং সর্বোপরি উদার হস্তে দান করা শতাধিক মানুষের কষ্টার্জিত অর্থসমবায়। গতি ও আধুনিকতার বহুমুখিনতা উভয়ের সম্মিলনই এই মহাবিদ্যালয়ের লক্ষ্য।অতীতকে উপেক্ষা নয়, আগামীকে সাদরে গ্রহণ; এই বাণী মর্মে রেখে এই বিদ্যাপ্রতিষ্ঠান বর্তমানের গভীরে দৃঢ়প্রত্যয়ের শিকড় প্রোথিত রেখে গ্রীক দেবতা জ্যানস-এর মতো বিগত ও অনাগতকে যথার্থ উপলব্ধি করতে সতত উৎসুক।এই প্রতিষ্ঠানের অন্তরবিশ্বাস এই যে,- শিক্ষা হল উপায় ও অভীষ্ট, অনুসন্ধান ও অনুসন্ধেয়, উৎপ্রেরণা ও উপায়দাতৃ। ভিন্নতর সমাজ সংস্কৃতি অর্থনীতি ও শিক্ষার পরিবেশ থেকে আগত শিক্ষার্থীর মননের স্বাধীনতা, নব-নব আবিষ্কার-এর প্রেরণাদান এবং ব্যক্তিগত প্রতিভার বিকাশ-এর ক্ষেত্র প্রস্তুতির জন্য এই প্রতিষ্ঠান সংকল্পবদ্ধ। ব্যক্তিক বা সামূহিক যে-কোনো বিকাশের ক্ষেত্রে প্রাতিষ্ঠানিক নিয়ম-নীতির বিশেষ ভূমিকা থাকে, এই মহাবিদ্যালয় সে স্থান অক্ষুণ্ণ রাখতে বদ্ধপরিকর। এই মহাবিদ্যালয় তার উদ্দেশ্যকে তাই রবীন্দ্রনাথের অমোঘ বাণীর সুরে সুর মিলিয়ে দিয়ে আপন নীতি রচনা করেছে- ‘জ্ঞানের পবিত্রদীপ্তাগ্নি প্রজ্জ্বলন ও মানবাত্মতার পরিশুদ্ধি ও পরিপূর্ণতা।’  বিভাগসমূহ বিজ্ঞান  রসায়ন  পদার্থবিদ্যা  গণিত  কম্পিউটার বিজ্ঞান  প্রাণিবিদ্যা  উদ্ভিদবিদ্যা  মাইক্রোবায়োলজি  বায়োকেমিস্ট্রি  ইলেক্ট্রনিকস  পরিসংখ্যান  মানবিক   বাংলা  ইংরেজি  ইতিহাস  রাষ্ট্রবিজ্ঞান  অর্থনীতি  শিক্ষা  ভূগোল  চলচ্চিত্র অধ্যয়ন   তথ্যসূত্র   বিষয়শ্রেণী:কলকাতার কলেজ বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:কলকাতার বিশ্ববিদ্যালয় ও কলেজ
বিভূতি রায় একজন প্রকৌশলী ও অধ্যাপক। তিনি ব্রেমেন বিশ্ববিদ্যালয়ের আইটিবি- তে কম্পিউটার সায়েন্স অ্যান্ড ইঞ্জিনিয়ারিং বিভাগের একজন গবেষক এবং আন্তর্জাতিক বিশ্ববিদ্যালয়ে একজন পরিদর্শন (ভিজিটিং) অধ্যাপক। তার গবেষণার আগ্রহের মধ্যে রয়েছে কম্পিউটার ভিত্তিক প্রশিক্ষণ, পাঠ্যক্রম উন্নয়ন, পানি সরবরাহের জন্য টেকসই বায়োটেকনোলজি, বিকেন্দ্রীভূত শক্তি উৎপাদন ও সংরক্ষণাগার এবং সৌর শক্তি উৎপাদন সুবিধা ও রক্ষণাবেক্ষণ।   প্রারম্ভিক জীবন  রায়ের জন্ম পূর্ব পাকিস্তানে বর্তমান বাংলাদেশে। তিনি রাজশাহী বিশ্ববিদ্যালয়ের ছাত্র ছিলেন। তিনি বিজ্ঞানে স্নাতক  ডিগ্রি অর্জন করেন এবং ব্রেমেন বিশ্ববিদ্যালয়ে স্নাতক অধ্যয়ন করতে যান। তিনি "পেশাগত শিক্ষায় একটি কর্ম-ভিত্তিক শিক্ষার মাধ্যম হিসাবে সিমুলেশন" শিরোনাম একটি ডক্টরাল গবেষণাপত্র শেষ করার পরে ইঞ্জিনিয়ারিংয়ে পিএইচ.ডি. লাভ করেন।   কর্মজীবন  রয় ব্রেমেনে ভেরিনিগেট ফ্লুগটেকনিশে ওয়ার্ক (ভিএফডব্লিউ) জিএমবিএইচ-এর টেকনিক্যাল অ্যাসিস্ট্যান্ট হিসেবে তার কর্মজীবন শুরু করেন। তিনি ফাইটার জেটের উইংস ডিজাইন করেন। পরবর্তীতে ব্রাউন, বোভেরি এবং সি (বিবিসি) এজি- এর জন্য কাজ করেন এবং বৈদ্যুতিক সার্কিট ডায়াগ্রাম ডিজাইন করার জন্য টেকনিক্যাল ড্রাফ্টসম্যান হিসেবে কাজ করেন। এমবিবি-ইআরএনও রামফটেকনিক জিএমবিএইচ- এর একজন শিক্ষানবিস হিসেবে শিক্ষামূলক উদ্দেশ্যে স্যাটেলাইটের ব্যবহার সম্পর্কে সম্ভাব্যতা অধ্যয়ন করেন। তিনি মহাকাশে বৈদ্যুতিক ডিসচার্জ মেশিন (EDM) ব্যবহারের সম্ভাব্যতা অধ্যয়ন করার জন্য উৎপাদন প্রকৌশল বিভাগে ব্রেমেন বিশ্ববিদ্যালয়ের শিক্ষানবিস হিসাবে কাজ করেছিলেন। তিনি ব্রেমেন ইউনিভার্সিটিতে কনসেপ্ট ডেভেলপমেন্ট, অর্গানাইজেশন এবং ম্যানেজমেন্টের ক্ষেত্রে উন্নয়নশীল দেশগুলোর প্রকৌশলীদের জন্য অনুশীলন-ভিত্তিক ডিগ্রি প্রোগ্রামের জন্য কাজ করে যাচ্ছেন।  তিনি ইনস্টিটিউট টেকনোলজি অ্যান্ড এডুকেশন (আইটিবি) বিভাগের ভাইস হেড ছিলেন।  রায় ছিলেন জার্মানির বাংলাদেশ এন্টউইক্লুংজেন্ট্রাম (BEZ) eV-এর সহ-প্রতিষ্ঠাতা এবং আইএকিউ ব্রেমেন, জার্মানি-এর প্রতিষ্ঠাতা। এছাড়াও তিনি সাপকনস লিমিটেড, ভার্ডেন, জার্মানি (একটি আইটি পরিষেবা কোম্পানি যা পোর্টাল এবং প্ল্যাটফর্ম উন্নয়নে বিশেষায়িত) এর সহ-প্রতিষ্ঠাতা , খুলনা প্রকৌশল ও প্রযুক্তি বিশ্ববিদ্যালয়ের ইন্টারডিসিপ্লিনারি রিসার্চ গ্রুপ (IRG) এর প্রতিষ্ঠাতা সদস্য এবং পরবর্তীতে খুলনা বিশ্ববিদ্যালয়ের নবায়নযোগ্য শক্তি ও পরিবেশ ফাউন্ডেশন (REEF) এর প্রতিষ্ঠাতা সদস্য এবং ঢাকার ড্যাফোডিল ইন্টারন্যাশনাল ইউনিভার্সিটির একজন গবেষণা উপদেষ্টা।  সবচেয়ে উল্লেখযোগ্য প্রকল্পগুলো ছিল সৌর প্রশিক্ষণ ও উৎপাদন সুবিধা, বাংলাদেশে হাসপাতাল নির্মাণ এবং আফ্রিকায় টেকসই পানি সরবরাহ করা।   তথ্যসূত্র    বহি: সংযোগ    রায়ের হোমপেজ  বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বায়েজিদ পাশা (মৃত্যু: জুলাই ১৪২১) ছিলেন উসমানীয় সাম্রাজ্যের একজন উজিরে আজম। তিনি ১৪১৩ থেকে ১৪২১ সাল পর্যন্ত উসমানীয় সাম্রাজ্যের উজিরে আজম হিসেবে দায়িত্ব পালন করেছিলেন।İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971, p. 9. (Turkish)  জীবনী ১৫শ শতাব্দীর বাইজেন্টাইন ইতিহাসবিদ ডকাস বায়েজিদকে আলবেনীয় বংশোদ্ভূত বলে বর্ণনা করেছেন। আধুনিক ইতিহাসবিদ উজুনসারসিলি লিখেছেন যে, তিনি ইয়াহসি বে এর পুত্র ছিলেন। তিনি রাজকীয় প্রাসাদে বেড়ে ওঠেন। প্রথম বায়েজিদ সুলতান থাকাকালে তিনি বিভিন্ন সামরিক পদে দায়িত্ব পালন করেন। প্রথম বায়েজিদের পুত্র অর্থাৎ ভবিষ্যতের সুলতান প্রথম মুহাম্মদ (তখন মুহাম্মদ চেলেবি নামে পরিচিত) যখন প্রাদেশিক গভর্নর ছিলেন, তখন বায়েজিদ পাশা তার অন্যতম প্রধান উপদেষ্টা হিসাবে দায়িত্ব পালন করেছিলেন।  ১৪০২ সালে আঙ্কারার বিপর্যয়কর যুদ্ধের পর যখন তৈমুর লং উসমানীয় সাম্রাজ্যকে পরাজিত করেন এবং সুলতান প্রথম বায়েজিদকে বন্দী করেন। তখন বায়েজিদ পাশা ১৫ বছর বয়সী মুহাম্মদ চেলেবিকে তৈমুর লং এর বাহিনী থেকে উদ্ধার করে তার নিজ শহর আমাসিয়ায় নিয়ে আসেন। ১৪১৩ সালে উসমানীয় অন্তবর্তীকালের পর যখন মুহাম্মদ চেলেবি সিংহাসনে বসেন তখন বায়েজিদ পাশা উজিরে আজম হয়েছিলেন।  প্রথম মুহাম্মদের অধীনে বায়েজিদ পাশা ১৪২০ সালে শাইখ বদর উদ্দিনের বিদ্রোহ দমন করেছিলেন।  ১৪২১ সালের ২৬ মে প্রথম মুহাম্মদের মৃত্যুর পর বায়েজিদ পাশা সুলতানের মৃত্যুর বিষয়টি গোপন রেখেছিলেন। কারণ সুলতান মৃত্যু বরণ করার আগে বায়েজিদ পাশাকে বলেছিলেন, তার সন্তান দ্বিতীয় মুরাদ যদি রাজধানীর বাহিরে থাকে তাহলে তার মৃত্যুর বিষয়টি যেনো গোপন থাকে। পরবর্তীতে দ্বিতীয় মুরাদ রাজধানীতে আসতে প্রায় ৪০ দিন লেগেছিল।  দ্বিতীয় মুরাদের রাজ্যাভিষেকের মাত্র দুই মাস পর ১৪২১ সালের জুলাই মাসে দ্বিতীয় মুরাদের চাচা মোস্তফা চেলেবির বিদ্রোহের বিরুদ্ধে সেনাবাহিনীর নেতৃত্ব দেওয়ার জন্য বায়েজিদ পাশাকে পাঠানো হয়। বায়েজিদের বাহিনী মধ্য থ্রেসের এদির্নের একটি এলাকায় মোস্তাফার সাথে সাক্ষাৎ করে। যুদ্ধের মাঝখানে বায়েজিদ পাশার বাহিনী তাকে ছেড়ে চলে যায় এবং মোস্তফা চেলেবির বাহিনীর সাথে যোগ দেয় এবং তাকে মোস্তফার কাছে আত্মসমর্পণ করতে বাধ্য করে। বায়েজিদের প্রতি অবিশ্বাসী মোস্তাফার মিত্র জুনায়েদ বে আল-আয়দিনী মোস্তফাকে মৃত্যুদণ্ড কার্যকর করার আহ্বান জানান। তখন মোস্তফা তৎক্ষণাৎ তার শিরশ্ছেদ করেছিলেন। অন্যদিকে বায়েজিদের ভাই হামজা বেকে রেহাই দিয়েছিলেন। পরবর্তীতে ১৪২৫ সালে হামজা বে তার প্রতিশোধ নেওয়ার জন্য জুনায়েদ বে আল-আয়দিনী ও তার পরিবারকে মৃত্যুদণ্ড দিয়েছিলেন। বায়েজিদ পাশার কবর সাজলিদেরে অবস্থিত।   তথ্যসূত্র   বিষয়শ্রেণী:১৪শ শতাব্দীতে জন্ম বিষয়শ্রেণী:১৪২১-এ মৃত্যু বিষয়শ্রেণী:উসমানীয় সাম্রাজ্য কর্তৃক ১৫শ শতাব্দীতে মৃত্যুদণ্ড কার্যকর করা ব্যক্তি বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম বিষয়শ্রেণী:উসমানীয় সাম্রাজ্যের আলবেনীয় উজিরে আজম বিষয়শ্রেণী:শিরশ্ছেদে মৃত্যু বিষয়শ্রেণী:লালা (শিরোনাম) বিষয়শ্রেণী:উসমানীয় আলবেনীয় বিষয়শ্রেণী:উসমানীয় অন্তর্বর্তীকালীন ব্যক্তি বিষয়শ্রেণী:আমাসিয়ার ব্যক্তি
২০২১ সালের ২৮ জুলাই বিকেলে শাকোপি শহরতলির একটি মোড়ের মাঝখানে একটি শিরশ্ছেদ করা দেহ আবিষ্কৃত হয়। মাথাটিও এক ফুট দূরে পাওয়া যায়। আক্রান্ত ব্যক্তির নাম আমেরিকা মাফলদা থায়ার, যিনি মিনেসোটার শাকোপির ৫৫ বছর বয়সী মহিলা। তার হত্যাকারী ছিল ৪২ বছর বয়সী অ্যালেক্সিস সাবোরিট, কিউবা থেকে আসা একজন অবৈধ অভিবাসী এবং থায়ারের প্রেমিক। অপরাধস্থল থেকে ১.৫ মাইল দূরে পুলিশ তাকে আটক করে এবং বর্তমানে তার বিরুদ্ধে দ্বিতীয় পর্যায়ের হত্যার অভিযোগ রয়েছে।   অপরাধী  অ্যালেক্সিস সবরিট ছিলেন আমেরিকা থায়ারের প্রেমিক। দুজন প্রায় সাত বছর ধরে ডেটিং করছিলেন।  সাবোরিট ছিলেন কিউবা থেকে আসা একজন অবৈধ অভিবাসী। মার্কিন অভিবাসন ও শুল্ক প্রয়োগ কর্তৃপক্ষ তার খোঁজ করছিল। তাদের মতে, হত্যার আগে তার অপরাধমূলক রেকর্ড ছিল যার মধ্যে মিনেসোটা এবং লুইসিয়ানা তে গার্হস্থ্য হামলার অভিযোগ ছিল, একটি ডিইউআই এবং একজন পুলিশ অফিসারের কাছ থেকে পালিয়ে যাওয়ার অভিযোগ ছিল।  তারা ২০১২ সালে তাকে নির্বাসনের চেষ্টা করেছিল, কিন্তু কিউবা তার ভ্রমণ নথি অনুমোদন না করায় সে সে যুক্তরাষ্ট্রেই রয়ে গিয়েছিল।   ২০১৭ সালে তাকে গার্হস্থ্য সহিংসতার জন্য দোষী সাব্যস্ত করা হয়েছিল, থায়ার একটি বারে অন্য একজনের সাথে কথা বলছিলেন বলে তার সন্দেহ হওয়ার পরে তিনি থায়ারকে মাটিতে ফেলে দেন। বিচারের আগে, তার বিরুদ্ধে একটি নিয়ন্ত্রক আদেশ জারি করা হয়েছিল, কিন্তু এটি প্রত্যাহার করার অনুরোধ করে থায়ার আদালতকে একটি হাতে লেখা নোট পাঠানোর পরে এটি অপসারণ করা হয়েছিল।   হত্যা  ২০২১ সালের ২৮ জুলাই সাবোরিট ও থায়ার শাকোপি দিয়ে গাড়ি চালাচ্ছিলেন। সাবোরিটের মতে, থায়ার তাকে তার সাথে সম্পর্ক ছিন্ন করতে চান বলে জানানোর পর তাদের দুজনের মধ্যে ঝগড়া শুরু হয়।   সাবোরিট একটি অস্ত্র বের করে, যা সে প্রায়শই তার সাথে বহন করত  এবং এই অস্ত্র দিয়ে সে থায়ারের শিরশ্ছেদ করে।  দুপুর আড়াইটার দিকে শাকোপি পুলিশ বিভাগ চতুর্থ এবং স্পেনসারের কাছে একটি গাড়ি থেকে ফেলে দেওয়া একটি মুণ্ডহীন লাশ পাওয়ার ঘটনায় সাড়া দেয়। যখন তারা ঘটনাস্থলে পৌঁছায়, তারা দেখতে পায় আমেরিকা থায়ারের মাথাবিহীন লাশ, তার মাথা সহ তার গাড়ির কাছে পড়ে আছে। ঘটনাস্থলে তাকে মৃত ঘোষণা করা হয়। ঘটনাস্থলের আরও তদন্তে নিকটবর্তী একটি গলিপথের পুনর্ব্যবহারযোগ্য বিনের মধ্যে একটি অস্ত্র এবং রক্তাক্ত পোশাক পাওয়া যায়।   পুলিশের নথিতে দেখা গেছে যে বেশ কয়েকজন হত্যার সাক্ষী ছিলেন।  একজন ব্যক্তি একটি ভিডিও রেকর্ড করেছেন সাবোরিটের মৃতদেহ ফেলার তারপর চুল ধরে থায়ারের মাথা তুলে নেওয়ার। আরেকজন সাবোরিতকে কিছুতে আঘাত করতে এবং নিক্ষেপ করতে দেখেছেন।    আইনি মামলা  স্থানীয় পুলিশ সাবোরিটকে মিনেসোটা স্টেট হাইওয়ে ১০১ এবং শেনান্দোহ পার্কওয়ের কাছে ঘুরে বেড়াতে দেখে। তারা তাকে ল্যান্ডিং ঐতিহাসিক গ্রামে গ্রেপ্তার করে। তিনি হত্যার ঘটনাস্থল থেকে প্রায় ১.৫ মাইল দূরে ছিলেন এবং তিনি যে হোটেলে ছিলেন সেখান থেকে তিন ব্লক দূরে ছিলেন।   তার বিরুদ্ধে দ্বিতীয়-ডিগ্রি হত্যার অভিযোগ আনা হয়; তার জামিনের পরিমাণ ২.৫ মিলিয়ন ডলার নির্ধারণ করা হয়েছিল।  পুলিশের সাথে এক সাক্ষাত্কারে তিনি থায়ারকে একটি ছুরি দিয়ে হত্যা করার কথা স্বীকার করেন। স্কট কাউন্টি কোর্ট সিস্টেম অনুযায়ী, তার অনুরোধে তাকে একজন পাবলিক ডিফেন্ডার নিয়োগ করা হয়। তার প্রথম আদালতে হাজিরা ৯ আগস্ট নির্ধারিত হয়েছিল।    তথ্যসূত্র   বিষয়শ্রেণী:নারীর প্রতি অপরাধ বিষয়শ্রেণী:২০২১-এ মার্কিন যুক্তরাষ্ট্রে হত্যাকাণ্ড বিষয়শ্রেণী:শিরশ্ছেদে মৃত্যু
মেক্সিকীয় অলিম্পিক কমিটি (; এছাড়াও সংক্ষেপে আইওসি কোড এমইএক্স দ্বারা পরিচিত) হলো মেক্সিকোর জাতীয় অলিম্পিক কমিটি। এই সংস্থাটির ১৯২৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মেক্সিকোর মেক্সিকো সিটিতে অবস্থিত।  বর্তমানে মেক্সিকীয় অলিম্পিক কমিটির সভাপতির দায়িত্ব পালন করছেন মারিয়া হোসে আলকালা ইসগেরা, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মারিয়া গার্সিয়া দে লা তোরে।  ইতিহাস ১৯২৩ সালে মেক্সিকোর বহু-ক্রীড়ার সর্বোচ্চ সংস্থা হিসেবে মেক্সিকীয় অলিম্পিক কমিটি প্রতিষ্ঠিত হয়েছে। কার্লোস বি দে সেতিনা এই সংস্থার প্রথম সভাপতির দায়িত্ব পালন করেছেন, যিনি ১৯২৩ হতে ১৯২৫ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই মেক্সিকো ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে মেক্সিকো  তথ্যসূত্র  বহিঃসংযোগ     এএনওসিতে মেক্সিকীয় অলিম্পিক কমিটি   অলিম্পিডিয়ায় মেক্সিকীয় অলিম্পিক কমিটি   অলিম্পিক.কমে মেক্সিকীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মেক্সিকো বিষয়শ্রেণী:মেক্সিকোর ক্রীড়া পরিচালনা পরিষদ বিষয়শ্রেণী:১৯২৩-এ মেক্সিকোতে প্রতিষ্ঠিত বিষয়শ্রেণী:১৯২৩-এ প্রতিষ্ঠিত ক্রীড়া সংস্থা
ফরিদগঞ্জ বাংলাদেশের চট্টগ্রাম বিভাগের অন্তর্গত চাঁদপুর জেলায় অবস্থিত একটি এলাকা। প্রশাসনিকভাবে এলাকাটি ফরিদগঞ্জ উপজেলার উপজেলা ও পৌর সদরদপ্তর।  জনসংখ্যা বাংলাদেশ আদমশুমারী ২০১১ অনুযায়ী, ফরিদগঞ্জ উপজেলা ও পৌর সদর এলাকাটির মোট জনসংখ্যা ৬৮২৪  জন। এ এলাকার পুরুষ এবং নারী অনুপাত ৯০। উপজেলা ও পৌর সদর এলাকাটির মোট হোল্ডিং সংখ্যা রয়েছে ৭৫৫২ টি।  ভৌগোলিক উপাত্ত উপজেলা ও পৌর সদরের অবস্থানের অক্ষাংশ ও দ্রাঘিমাংশ হল । সমূদ্র সমতল থেকে শহরটির গড় উচ্চতা ১২.৩১ মিটার।  প্রশাসন ২০০৫ সালে ফরিদগঞ্জ উপজেলা ও পৌর সদর এলাকার নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফরিদগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২১টি মহল্লায় বিভক্ত। ২.৪৭ বর্গ কি.মি. আয়তনের ফরিদগঞ্জ উপজেলা ও পৌর সদর এলাকাটি ফরিদগঞ্জ পৌরসভা দ্বারা পরিচালিত হয়।  শিক্ষা ব্যবস্থা ফরিদগঞ্জ উপজেলা ও পৌর সদর এলাকাটি স্বাক্ষরতার হার হলো শতকরা ৬২.৪৬ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান